CONVOCATORIA SELECCIÓN XEFE DE BRIGADA PARA PREVENCIÓN E DEFENSA CONTRA INCENDIOS
ADMINISTRACIÓN LOCAL — Municipal — Vila de Cruces (Persoal, oposicións, 15/07/2015)

Mediante acordo da Xunta de Goberno Local, en sesión celebrada con data 6 de xullo de 2015, aprobáronse as bases reguladoras do proceso de selección para a contratación de xefe de brigada para prevención e defensa contra incendios forestais, como persoal laboral temporal, o que se fai público, a efectos de proceder á súa convocatoria, e que os interesados presenten a documentación requerida na mesma, acompañada dos modelos que a continuación se publican, no prazo de sete (7) días naturais contados a partir do día seguinte ao da publicación do presente Edicto no Boletín Oficial da Provincia de Pontevedra. Mediante as presentes bases regúlase o proceso de selección para a contratación dun XEFE DE BRIGADA para a actuación dunha brigada de prevención e defensa contra incendios forestais no Concello de Vila de Cruces ao abeiro do Convenio de colaboración entre a Consellería do Medio Rural e do Mar e o Concello de Vila de Cruces, cofinanciado co Fondo Europeo Agrícola de Desenvolvemento Rural (FEADER) no marco do PDR de Galicia 2007-2013. O contrato terá carácter de laboral temporal, a tempo completo e baixo a modalidade de obra ou servizo determinado, cunha duración de 3 meses. A xornada de traballo será completa, de luns a domingo, cos descansos legalmente establecidos. A selección efectuarase mediante o sistema de concurso-oposición. Realizará as seguintes funcións: — Actuará como responsable e coordinador do funcionamento da brigada e establecerá relacións operativas e de comunicación co persoal do Distrito Forestal ao que pertence o Concello de Vila de Cruces (distrito forestal XVI: Deza- Tabeirós). Será o interlocutor co que se relacionará únicamente o persoal do SPDCIF e será a quen lle corresponda impartir directamente as ordes e instrucións de traballo ao resto da brigada municipal. Os traballos de extinción serán marcados sempre por persoal do SPDCIF ao responsable da brigada. Cando traballe na extinción dun lume o responsable da brigada porase a disposición do director técnico de extinción, que determinará a zona para o traballo. — Traballos de vixilancia e defensa contra incendios forestais no ámbito municipal integrándose no dispositivo do Distrito Forestal XVI. Cando concorran razóns extraordinarias, poderán colaborar na defensa de incendios declarados noutros ámbitos territoriais dentro da Comunidade Autónoma de Galicia. Os traballos de extinción serán prioritarios e realizaranse baixo o mando único operativo dependente da consellería competente en materia forestal. — Labores encamiñadas á prevención consistentes en actuacións manuais en vías e camiños forestais, áreas de cortalumes e faixas de xestión de biomasa mediante roza, rareo e eliminación de restos. Un anuncio das presentes bases publicarase no Boletín Oficial da Provincia de Pontevedra e o texto íntegro das mesmas no taboleiro de anuncios do Concello de Vila de Cruces. Os sucesivos anuncios relativos á convocatoria publicaranse únicamente no taboleiro de edictos do Concello. Para ser admitido á realización destas probas selectivas, os aspirantes deberán reunir os seguintes requisitos: a) Ser español ou nacional dun Estado membro da Unión Europea ou nacional de cualquera dos Estados aos que, en virtude de Tratados Internacionais celebrados pola Unión Europea e ratificados por España, sexa de aplicación a libre circulación de traballadores. Tamén serán admitidas aquelas persoas a que fa¡ referencia o artigo 57, relativo ao acceso ao emprego público de nacionais doutros Estados, da Ley 7/2007, de 12 de abril, do Estatuto Básico do Empregado Público. b) Posuir a capacidade funcional para o desempeño das tarefas correspondentes. c) Ter cumpridos dezaséis anos e non exceder, no seu caso, da idade máxima de xubilación forzosa. d) Non estar separado mediante expediente disciplinario do servizo de calquera das Administracións Públicas ou dos órganos constitucionais o estatutarios das Comunidades Autónomas, nin estar en situación de inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñan no caso do persoal laboral. No caso de ser nacional doutro Estado, non atoparse inhabilitado ou en situación equivalente nin estar sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Posuir carné de conducir tipo B. f) Ter algunha das seguintes titulacións: — Ciclo superior xestión e organización de recursos naturais e paixasísticos.–Ciclo medio traballos forestais e de conservación do medio natural. — Módulo profesional de nivel III: Aproveitamentos forestais e conservación da natureza. — FP II Explotación Forestal — FP 1 Forestal — Capataz agrícola especialidade forestal–Capataz Forestal — Enxeñeiro de montes. — Enxeñeiro técnico forestal — Técnico Superior en xestión de recursos e paisaxísticos — Técnico medio traballos forestais e de conservación do medio natural — Calquera outra formación equivalente relacionada coa rama forestal. Os requisitos anteriormente enumerados deberán posuirse no momento de finalizar o prazo de presentación de solicitudes e manterse ata o momento da contratación. As persoas con minusvalías serán admitidas en condicións de igualdade cos demais aspirantes, agás que a restricción padecida ¡les impida ou que resulte incompatible co desempeño das funcións propias da praza. O tribunal examinará e resolverá motivadamente estas peticións podendo solicitar o oportuno informe dos organismos competentes. As instancias solicitando tomar parte nas probas selectivas cumprimentaranse conforme ao modelo previsto no Anexo 1 destas Bases, acompañado dos seguirites documentos: a) Fotocopia cotexada do DNI. Os aspirantes nacionais da Unión Europea ou nacionais de cualquera dos Estados dos que en virtude de Tratados Internacionais celebrados pola Unión Europea e ratificados por España sexa de aplicación a libre circulación de traballadores, deberán presentar unha fotocopia compulsada do documento de identidade ou pasaporte do seu país de orixe. As personas ás que fa¡ referencia o artigo 57.2 da Le¡ 7/2007, de 12 de abril, do Estatuto Básico do Empregado Público, deberán presentar unha fotocopia compulsada do pasaporte, do visado e, no seu caso, do resgardo de ter solicitada a correspondente tarxeta de identidade de extranxeiros ou do resgardo de ter solicitada a exención de visado e a correspondiente tarxeta de identidade de extranxeiros. De non ter solicitados estes documentos deberán presentar os documentos expedidos polas autoridades competentes que acrediten o vínculo de parentesco e unha declaración xurada ou promesa, do español ou do nacional doutro Estado Membro da Unión Europea, de que non está separado dé déreito do seu cónxuxe e, no seu caso, do feito de que o aspirante é menor de veintiún anos ou que sendo majar desa idade vive a súas expensas. b) Fotocopia cotexada do carné de conducir. No caso de permisos obtidos no extranxeiro aportarase fotocopia compulsada da documentación que acredite a súa homologación en España, no caso de ser necesario. c) Fotocopia cotexada da documentación acreditativa da titulación esixida. d) Xustificante de ter pagada a taxa por importe de 21,37 euros. e) Para a exención de realizar a proba de galego, deberán presentar fotocopia cotexada da documentación acreditativa de estar en posesión do Celga 3, segundo o disposto na Base sétima. f) Para a valoración da experiencia laboral deberán presentar certificados de empresa, contratos de traballo e vida laboral ou calquera outra documentación acreditativa na que conste o pasto de traballo e a duración da prestación dos servizos. A solicitude xunto coa documentación indicada poderá presentarse no Rexistro do Concello ou nas demáis oficinas públicas previstas no artigo 38.4 da Le¡ 30/1992, de 26 de novembro, de Réximen Xurídico das Administracións Públicas e do Procedemento Administrativo Común. No caso de que a solicitude non se presente no Rexistro do Concello deberá enviarse un fax ao número 986582492 co documento acreditativo da súa presentación en prazo. O prazo de presentación de solicitudes será de 7 días naturais contados a partir do día seguinte ao da publicación do anuncio no Boletín Oficial da Provincia. Os aspirantes quedan vinculados aos datos que fixeran constar na súa solicitude, podendo únicamente solicitar a súa modificación no prazo sinalado no primeiro parágrafo desta Base. Transcorrido dito prazo non se admitirá petición desta natureza. Para ser admitido será necesario que os aspirantes manifesten que reúnen os requisitos exixidos na convocatoria e presenten a documentación requirida conforme establecen as Bases terceira e cuarta. Terminado o prazo de presentación de instancias, o Presidente da Corporación, no prazo de cinco días naturais ditará Resolución declarando aprobada a lista provisional de admitidos e excluidos, con indicación das causas que motivan a exclusión, concedéndose un prazo de dous días hábiles para a subsanación de erros. A lista de admitidos e excluidos publicarase no taboleiro de anuncios do Concello. Finalizado o prazo de subsanación de erros, o Alcalde dictará nova Resolución, aprobando a lista definitiva de aspirantes admitidos e excluidos. Nesta Resolución, que se publicará no taboleiro de anuncios do Concello, determinarase o lugar, e a data e a hora do comezo dos exercizos. Os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros. O persoal de elección ou de designación política, os funcionarios interinos e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse esta en representación ou por canta de ninguén. O Tribunal estará integrado polos seguintes membros: O Tribunal poderá constituirse e actuar validamente cando se encontren presentes ao menos tres dos seus membros, precisándose en todo caso, a asistencia do Presidente e Secretario. Os acordos adoptaranse por maioría de votos dos membros presentes e no seu caso o empate resolverase co voto de calidade do Presidente. As actuacións do Tribunal cualificador axustaranse ao disposto na Lei 30/1992 de 26 de novembro, de Réxime Xurídico das Administracións Públicas e do Procedemento Administrativo Común. As deliberacións do Tribunal non serán públicas e terán o carácter de secretas. Os membros do Tribunal nos que concorra algunha das causas previstas no artigo 28 da Le¡ 30/1992 deberán absterse de intervir notificándoo ao Presidente. Asimesmo, os aspirantes poderán recusar aos membros do Tribunal cando concurra algunha das causas do artigo 28 da citada Lei. O Tribunal poderá dispoñer a incorporación de asesores especialistas para todas ou algunha das probas. A selección dos aspirantes realizarase mediante o sistema de oposición. Realizarase a proba do banco. Empregarase un banco duns 40 cm. de altura para homes e de 33 cm. para mulleres, no que se subirá e baixará a razón de 90 movementos por minuto durante un período de 5 minutos. Unha vez finalizado o exercizo a persoa reposará 15 segundos e finalizados tomaraselle o pulso durante outros 15 segundos. A proba realizarase nun local tranquilo. Necesítase unha báscula para obter o peso dos candidatos. Cos datos obtidos: idade, peso e pulsacións, pasarase ás tablas recollidas como ANEXO III, debendo obter unha puntuación mínima de 40. Esta proba terá carácter eliminatorio, calificándose de apto ou non apto. Consistirá na realización dunha proba escrita tipo test de 20 preguntas con varias respostas alternativas que será determinada polo tribunal, sobre o coñecemento do territorio de Vila de Cruces. Será calificada de cero (0) a seis (6) puntos, sendo necesario acadar tres puntos como mínimo. Será posterior á fase de oposición. Só se valorarán os méritos alegados polos aspirantes que superaran o exercizo da fase de oposición. Experiencia profesional (máximo 4 puntos): Polo desempeño dun posto de traballo das mesmas características (xefe de brigada de prevención e extinción de incendios forestais): a razón de 0,50 puntos/mes de servicio, ata un máximo de 4 puntos. A experiencia profesional poderá acreditarse mediante certificación expedida pola Administración Pública ou empresa correspondente, copia de contrato de traballo acompañado de informe de vida laboral, certificado de servizos ou cualquera outro medio admisible en dereito, no que conste a praza e o posto de traballo desempeñados e o periodo de prestación dos servizos. Estarán exentos da realización deste exercicio os aspirantes que acrediten posuir no día de finalización do prazo de presentación de solicitudes o Celga 3, ou equivalente debidamente homologado polo órgano competente en materia de política linguistica da Xunta de Galicia (curso de iniciación de galego de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da Iingua galega, DOG n2 146). A proba consistirá nun exame tipo test elixido por sorteo de entre dous propostos polo tribunal. O tempo máximo para a realización do exercicio será 30 minutos. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Os aspirantes serán convocados por orde alfabética e en chamamento único, quedando decaídos do seu dereito os opositores que non comparezan. Deberán presentarse provistos do seu DNI, ou documento fidedigno acreditativo da súa personalidade a xuizo do Tribunal. As puntuacións publicaranse no taboleiro de anuncios do Concello. Os aspirantes serán convocados, provistos do seu DNI para cada exercizo en chamamento único, sendo excluidos da oposición os que non comparezan, e agás causa de forza maior debidamente acreditada e libremente apreciada polo Tribunal. A non presentación dun aspirante a calquera dos exercizos obrigatorios determinará automáticamente o decaemento do seu dereito a participar no mesmo, quedando excluido, en consecuencia, do procedemento selectivo. O Tribunal poderá requirir en calquera momento aos aspirantes que acrediten a súa identidade. Se durante o proceso selectivo chegara a cofiecemento do Tribunal que algún dos aspirantes carecera dos requisitos necesarios para participar na convocatoria, comunicarao ao Presidente, que dará conta aos órganos competentes das inexactitudes aos efectos procedentes. A actuación dos opositores será por orde alfabético. O lugar, data e hora de celebración do exercizo práctico anunciarase no Taboleiro de Anuncios do Concello, xunto á publicación da lista de admitidos e excluidos. A puntuación final virá determinada pola suma das puntuacións obtidas por cada aspirante. En caso de empate na puntuación final, resolverase segundo os seguintes criterios: en primero lugar o que acade malor puntuación na fase de consurso e de persistir o empate teranse en conta os mellores resultados na fase de oposición. Rematada a cualificación dos aspirantes, o Tribunal publicará no taboleiro anuncios do Concello a relación de aprobados, por orde de puntuación. O aspirante que acade a maior puntuación deberá pasar un recoPiecemento médico co resultado de apto no centro indicado polo Concello. De non resultar apto chamarase ao seguinte da lista. O aspirante proposto para ser contratado aportará ao Concello no prazo de dous días hábiles dende a publicación da proposta de contratación, os documentos que a continuación se relacionan: Declaración xurada de non estar incurso en causa de incompatibilidade ou incapacidade e de non ter sido separado mediante expediente disciplinario do servizo de calquera Administración Pública ou dos órganos constitucionais ou estatutarios das Comunidades Autónomas, e non estar inhabilitado para o exercizo de funcións públicas. No caso de ser nacional doutro Estado, non estar inhabilitado ou en situación equivalente fin estar sometido a sanción disciplinaria ou equivalente que impida, no seu Estado, nos mesmos termos o acceso ao emprego público. — Certificado de conta bancaria da que sexa titular o aspirante coa finalidade de proceder ao aboamento das nóminas. Se dentro do prazo indicado, e agás casos de forza maior, o aspirante proposto non presentara a documentación e/ou non se reúnen os requisitos exixidos, o aspirante non poderá ser contratado e serán anuladas as actuacións, sen perxuizo da responsabilidade en que incorrera por falsidade na instancia. Neste caso formularase proposta adicional a favor de quen lle siga na orde de puntuación, sempre que superara as probas esixidas. Crearase unha bolsa de emprego entre todos os aspirantes que superen as todas as probas. A orde na bolsa determinarase polas puntuacións acadadas no proceso e de acordo coa proposta efectuada polo Tribunal de selección. Esta bolsa terá vixencia durante o tempo de duración da prestación do servizo, de xeito que o concello poderá facer chamamentos no caso de vacantes ou renuncias. Os chamamentos faranse segundo a orde da lista. Aportados os documentos aos que se refiere a base anterior, o Alcalde aprobará a propuesta de contratación. Unha vez notificada a Resolución ao interesado, deberá comparecer no prazo que se sinale para formalizar o correspondente contrato. A convocatoria, as súas bases e cantos actos administrativos se deriven desta, así como das actuacións do Tribunal, poderán ser impugnados polas persoas interesadas, nos casos e na forma establecidos na Le¡ 30/1992, de 26 de novembro. Para o non previsto nestas bases estarase ao establecido na Le¡ 7/2007 de 12 de abril, do Estatuto Básico do Empregado Público, Decreto Lexislativo 1/2008, de 13 de marzo, polo que se aproba o texto refundido da Le¡ de Función Pública de Galicia, a Lei 7/1985, de 2 de abril, Reguladora das Bases de Réxime Local, e o Real Decreto Lexislativo 781/1986, de 18 de abril, polo que se aproba o Texto Refundido das Disposicións legais vixentes en materia de Réxime Local, ao Real Decreto Lexislativo 1/1995 de 24 de marzo, polo que se aproba o Texto Refundido da Le¡ de Estatuto dos Traballadores e no Real Decreto Le¡ 364/1995, de 10 de marzo, que aproba o Regulamento Xeral de Ingreso do Persoal a servizo da Administración Xeral do Estado. Vila de Cruces, a 7 de xullo de 2015.—O Alcalde, Jesús Otero Varela.